
Jurnalist de investigatii: „Calin Georgescu, monitorizat de Directia Siguranta Militara 
a MApN. A avut intalniri cu ofiteri GRU” 

Jurnalistul de investigatii Cornel Ivanciuc a dezvaluit, luni dimineata. ca extremistul 
Calin Georgescu a avut intalniri cu ” persoane din atasatura militara a ambasadei 
Federatiei Ruse la Bucuresti”. Jurnalistul ofera si informatii detaliate. 


„Georgescu a facut obiectul unui dosar de urmarire informativa a Directiei Siguranta 
Militara a MApN, in urma deselor intalniri cu persoane din atasatura militara a 
ambasadei Federatiei Ruse la Bucuresti. 


Intr-o seara de toamna a anului 1997, Georgescu se intalnea cu un ofiter GRU in strada 
Maria Rosetti, intr-un imobil din preajma vechiului amplasament al statuii lui lon Luca 
Caragiale, mutata ulterior in fata Teatrului National. 


Casa in care s-a intalnit Georgescu cu ofiterul GRU era supravegheata de maiorul 
Bogdan Ionescu din cadrul Directiei Siguranta Militara pe care l-am cunoscut in 1993”, a 
relatat Ivanciuc pe Facebook. 


Ivanciuc scoate in evidenta faptul ca Georgescu a fost promovat de postul de televiziune 
controlat de familia Pandele-Firea, Metropola TV. 


„Georgescu a aparut de mai multe ori in emisiunile lui Madalin lonescu la Metropola 
TV, unde a facut-o nulitate pe Maia Sandu si a laudat Rusia si pe rusi care 'sunt cei mai 
buni sahisti din lume si care nu vor cadea in capcana intinsa de complexul militar 
american in razboiul din Ucraina. 


Declaratiile lui Georgescu au fost preluate de un site rusesc condus de fostul deputat 
PRM Dragos Petre Dumitriu decedat in 2021 in urma unui infarct miocardic”, a 
subliniat Ivanciuc. 


Citeste si: CTP, punctul pe i: „In seara zilei de 24 noiembrie 2024 a inceput invadarea 


24-noiembrie-2024-a-inceput-invadarea-romaniei-de-catre-rusia/) 


cine este Calin Georgescu 


Calin Georgescu are 63 de ani, a absolvit facultatea de Agronomie si este doctor in 
pedologie (studiul solurilor). 


Inainte de Revolutie, a fost angajat ca inginer agronom la o intreprindere din Fagaras, 
judetul Brasov. 


In 1991, ajunge sef al biroului senatorial pentru Mediu din Parlament. Un an mai tarziu, 
devine consilier al Ministrului Mediului, Marcian Bleahu. La acea vreme, lon Iliescu era 
presedinte, iar "Theodor Stolojan ocupa functia de prim-ministru, din postura de 
tehnocrat. Guvernul era dominat de FSN, dar Ministerul Mediului era asumat de 
Partidul Ecologist. 


Intre 1993 si 1996, Calin Georgescu conduce un ONG numit Asociatia Tineretului 
Ecologist din Romania (TER), iar in guvernarea CDR devine secretar general in 
Ministerul Mediului. 


La mijlocul anilor 2000 conduce un departament din cadrul Ministerului de Externe 
(MAE), apoi ocupa timp de mai multi ani diferite functii la ONU in domeniul 
conservarii mediului. Astazi, Calin Georgescu se prezinta ca expert in dezvoltare 
durabila si este profesor asociat la Universitatea din Pitesti. 


In plan politic, numele sau a fost vehiculat pentru prima data in spatiul public in 
primavara anului 2012, cand ar fi trebuit sa devina premier dupa caderea Guvernului 
Boc. N-a fost numit. 

Dupa tragedia de la Colectiv, care a dus la caderea Guvernului Ponta, a fost propus din 
nou prim-ministru, de mai multe persoane publice cu vederi nationaliste, in frunte cu 
actorul Dan Puric. N-a fost numit. 


In decembrie 2020, AUR, partid abia intrat in Parlament, reprezentand si el o surpriza, 
l-a propus oficial pe Calin Georgescu pentru sefia Guvernului. N-a fost numit. George 
Simion, liderul AUR, i-a oferit functia de presedinte de onoare al partidului. 


Ulterior, Calin Georgescu i-a numit 'eroi” pe liderul legionar Corneliu Zelea Codreanu 
si pe maresalul nazist lon Antonescu, vinovat de Holocaustul din Romania. Procurorii i- 
au deschis dosar penal, iar Georgescu a plecat din AUR. 


In urma unei decizii a Biroului Electoral Central. in ultimele zile de campanie, a fost 
obligat sa inlature din mediul online toate materialele electorale care nu contin codul de 
identificare primit de la AEP. 

